《尹叔若讷和边字韵因再寄 其一》
宋代·李正民

遁迹东游沧海边，全家到处寄邮传。江淮李监人多厌，甲乙商墟利则迁。

遣兴千钟犹有酒，思归一马尚无田。买山拟作诛茅计，难学巢由不用钱。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。